DEĊIŻJONI TAL-KUMMISSJONI
tat-2 ta’ Settembru 2009
li tikkoreġi d-Direttiva tal-Kummissjoni 2002/48/KE li temenda d-Direttiva tal-Kunsill 91/414/KEE biex tinkludi l-ipovalicarb, il-prosulfuron u s-sulfosulfuron bħala sustanzi attivi
(notifikata bid-dokument numru C(2009) 6612)
(Test b’relevanza għaż-ŻEE)
(2009/685/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari t-tieni inċiż tat-tieni subparagrafu tal-Artikolu 6(1) tagħha,
Billi:
(1)
Id-Direttiva tal-Kummissjoni 2002/48/KE (2) fiha żbalji dwar il-perjodu ta' inklużjoni tas-sustanzi attivi: iprovalicarb, prosulfuron u sulfosulfuron. Dawn l-iżbalji jridu jiġu kkoreġuti.
(2)
Il-miżura prevista f'din id-Deċiżjoni hija skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Anness tad-Direttiva 2002/48/KE hu kkoreġut kif ġej:
(1)
Fl-entrata għal iprovalicarb fis-sitt kolonna, il-kliem “30 ta' Ġunju 2011” jinbidlu bil-kliem “30 ta' Ġunju 2012”.
(2)
Fl-entrata għal prosulfuron fis-sitt kolonna, il-kliem “30 ta' Ġunju 2011” jinbidlu bil-kliem “30 ta' Ġunju 2012”.
(3)
Fl-entrata għal sulfosulfuron fis-sitt kolonna, il-kliem “30 ta' Ġunju 2011” jinbidlu bil-kliem “30 ta' Ġunju 2012”.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, it-2 ta’ Settembru 2009.